AIŠKINAMASIS RAŠTAS

Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – patvirtinti Molėtų rajono savivaldybės parduodamų būstų ir pagalbinio ūkio paskirties pastatų sąrašą.

1. Siūlomos teisinio reguliavimo nuostatos:

Vadovaujantis Lietuvos Respublikos paramos būstui įsigyti ar išsinuomoti įstatymo (toliau – Įstatymo) 25 straipsnio 5 dalimi, bus patvirtintas parduodamų savivaldybės būstų ir pagalbinio ūkio paskirties pastatų sąrašas (toliau – Sąrašas).

1. Laukiami rezultatai:

Pardavus šiame Sąraše esančius būstus, lėšos bus panaudotos socialinio būsto fondo plėtrai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2020 m. gruodžio 17 d. sprendimu Nr. B1-311 „Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ patvirtino Sąrašą.

Vadovaujantis Įstatymo 25 straipsnio 2 dalies nuostatomis nuo 2021 m. gruodžio 17 d buvo parduoti 6 savivaldybės būstai.

Vadovaujantis Molėtų rajono savivaldybės tarybos 2021 m. rugsėjo 30 d. sprendimu Nr. B1-227 „Dėl būstų nuomos rinkos kaina“, 11 socialiniuose būstuose gyvenusių asmenų, kurių metinėje gyventojo (šeimos) turto deklaracijose (įskaitant pajamas) už 2020 metus deklaruotos pajamos viršijo įstatyme nustatytus metinius pajamų dydžius daugiau kaip 25 procentais, yra vienerių metų laikotarpiui išnuomoti būstai kaip savivaldybės būstai rinkos kaina.

Vadovaujantis Molėtų rajono savivaldybės tarybos 2019 m. rugsėjo 26 d. sprendimo Nr. B1-194 „Dėl Molėtų rajono savivaldybės būsto ir savivaldybės socialinio būsto nuomos ir naudojimo tvarkos aprašo patvirtinimo“, 31 punktu, 2021 m. lapkričio 11 d. direktoriaus įsakymu Nr. B6-1267 „Dėl Molėtų rajono savivaldybės būsto fondo ir Molėtų rajono savivaldybės socialinio būsto fondo sąrašų patvirtinimo“ buvo patvirtinti Molėtų rajono savivaldybės būsto fondo ir Molėtų rajono savivaldybės socialinio būsto fondo sąrašai.

Atsižvelgiant į aukščiau minėtus pasikeitimus Molėtų rajono savivaldybės būstų fondo būstų sąraše ir Molėtų rajono savivaldybės socialinio būsto sąraše, Savivaldybės tarybai teikiamas sprendimo projektas dėl Sąrašo tvirtinimo.

Atsižvelgiant į tai, kad 2021 metais Molėtų rajono savivaldybė neįsigijo socialinių būstų, kad Asmenų ir šeimų, turinčių teisę į socialinio būsto nuomą, sąraše šiuo metu yra 145 asmenys/šeimos, laukiantys išsinuomoti socialinį būstą, į Sąrašą neįtraukiami Molėtų mieste esantys būstai, kurie 2020 – 2021 metais buvo perkelti iš Molėtų rajono savivaldybės socialinio būsto sąrašo į Molėtų rajono savivaldybės būsto sąrašą ir iki minėtų metų nėra buvę įrašyti į Molėtų rajono savivaldybės būstų fondo sąrašą.